Naručilac:  DOO 'Parking servis Žabljak
Komisija za sprovođenje postupka javne nabavke
Broj : 65/24
Datum, 22.02.2024.godine

Komisiji za sprovođenje postupka javne nabavke je preko CEJN-a dana 19.2.2024.god u 22:39 sati dostavljen zahtjev za izmjenu tenderske dokumentacije zaveden kod naručioca pod brojem 62/24 od 20.02.2024.godine za tendersku dokumentaciju broj 58/24 od 12.02.2024. godine za nabavku i montažu opreme za parking Hotel "Žabljak" za potrebe DOO Parking servis Žabljak šifra postupka 68061

koji glasi: 
Zahtjev za izmjenu tenderske dokumentacije u sledećem dijelu
Molimo Vas da izvšite izmjenu tenderske dokumentacije u sledećem dijelu:
1. Stavka 1 tehničke specifikacije u dijelu opis predmeta nabavke krajnje neprecizno opisuje samu stavku. Da li je riječ o nabavci opreme sistema naplate i kontrole parkiranja, opreme za kontrolu ulaza-izlaza, automatske stanice, parking opreme, informativnih tablih ili nečeg sasvim drugog? Ukoliko je u okviru stavke 1 riječ o nabavci automatske stanice, molim Vas da to nedvosmisleno i navedete.
2. U okviru stavke 1 tehničke specifikacije takođe je navedeno „Automatska stanica za plaćanje mora da poseduje reciklažna skladišta za prijem papirnog (minimum 1200 novčanica) i kovanog novca, kao i dodatna skladišta kovanog novca“. Kako je standard u sertifikovanim sistemima 600 novčanica, molimo Vas da ovaj dio izmijenite te uskladite sa ZJN i načelom obezbijeđivanja konkurencije i načelom ravnopravnosti.
3. U okviru stavke 4 navedeno je „Rampa Farbanje: Kućište = RAL 1003 (žuta) Krak rampe crveno/beli“. Kako tražena boja dodatno uvećava troškove većini ponuđača, što ih čini manje konkurentnim u odnosu na određene, koji nude opremu isključivo u ovoj boji (konkretno Scheidt & Bachmann nudi opremu u tačno ovoj boji) molimo Vas da izvršite izmjenu stavke i omogućite dostavljanje drugih boja, bez favorizovanja pomenutog proizvođača i ponuđača njegove opreme.
4. U okviru stavke 5 navedeno je „Validator novčanica sa kasetom 1.200 komada Prijem platnih kartica (kompletna instalacija do POS terminala) Prijem kovanica: operativna skladišta, dodatna skladišta Softverski paket: Premium Farbanje kućište = RAL 1003 (žuta)“ što takođe odgovara ponudi jednog tačno određenog ponuđača što je u suprotnosi sa ZJN i krši se načelo obezbijeđivanja konkurencije i načelo ravnopravnosti. Molimo Vas da izvršite izmjenu tenderske dokumentacije i omogućite ponuđačima koji nude spermnike usklađene sa normativima većine zemalja EU od 600 novčanica, kao i neku drugu boju.
5. U okviru stavke 8 navedeno je „Izrada detektora prisustva vozila, Montaža i povezivanje ulaznog distributera, izlaznog čitača kartica, rampi, automatske stanice za plaćanje i računarke opreme za kontrolu parkinga sa montažom info tabli i nastrešice za platnu stanicu“, a kako se info table spominju u okviru nejasno definisane stavke 1, a nadstrešnica ni u okviru nje, molimo Vas da kao dodatne stavke u specifikaciji jasno precizirate sve djelove ovog parking sistema. Naime, table i nadstrešnica su proizvodi koji predstavljaju zasebne stavke sa zasebnom cijenom i potrebno ih je izdvojiti kao takve.



Odgovor:
Razmatranjem navedenih pitanja i zahtjeva po stavkama za svaki ponaosob, moramo naglasiti da u konkretnom postupku javne nabavke obezbjeđena transparetnost postupka u kojem svaki privredni subjekat može da podnese ponudu u skladu sa tenderskom dokumentacijom
Prije pripremanja plana javnih nabavki i pokretanja postupka javne nabavke izvršeno je istraživanje tržišta u cilju određivanja predmeta nabavke i tehničkih specifikacija od strane naručioca, a sve u cilju nabavke opreme za Parking servis Žabljak koja će zadovoljiti potrebe specifičnih klimatskih uslova na Žabljaku.  
Na osnovu navedenog obavještavamo Vas da Naručilac smatra da nije potrebno mijenjati stavku 1 Tenderske dokumentacije.
U pitanju 3 a vezano za stavku 4 tehničke specifikacije u kome je navedeno :”Rampa Farbanje: Kućište = RAL 1003 (žuta) Krak rampe crveno/beli“. Kako tražena boja dodatno uvećava troškove većini ponuđača, što ih čini manje konkurentnim u odnosu na određene, koji nude opremu isključivo u ovoj boji”, obavještavamo Vas da je Tenderskom dokumentacijom u tački 4 način utvrđivanja ekvivalentnosti Tenderske dokumentacije predviđeno: 
“Shodno članu 88 stav 3 i 4 Zakona o javnim nabavkama ( ''Službeni list CG '' br.074/19), ponuđači mogu ponuditi ekvivalentna rješenja uz podnošenje dokaza o ekvivalentnosti.
Za sve stavke u kojima u kojima se pominju proizvođač, tip ili kataloški broj određenog proizvoda, ponuđači su u mogućnosti da ponude ekvivalentni proizvod. Kao dokaz o ekvivalentnosti ponuđenih proizvoda ponuđač mora dostaviti tehničke listove, sertifikate, ateste ili Izjavu o usaglašenosti od strane proizvođača. Takođe, način dokazivanja ekvivalentnosti za tražene standarde dokazuje se dostavljanjem dokaza od strane nadležnog organa ili akreditovane organizacije kojima se potvrđuje da ponuđeni standardi odgovaraju traženim.”
Na osnovu navedenog obavještavamo vas da  je boja (žuta) tražena zbog čišćenja snijega u Žabljaku odnosno bolje vidljivosti snjegočistaća, da ne bi došlo do oštećenja opreme, ali ukoliko boja iziskuje dodatne troškove Naručilac će prihvatiti i ponudu za rampu- farbanje kućište = RAL 1003 i druge  boje u skladu sa članom 88 stav 3 i 4 Zakona o javnim nabavkama.
Za stavke 4, 5, i 8 Tehničke specifikacije (pitanja 3,4 i 5) Naručilac smatra da nije potrebno mijenjati tendersku dokumentaciju s obzirom da je predviđena u skladu sa Zakonom o javnim nabavkama.
Takođe, Naručilac produžava rok za dostavljanje ponuda te se ponude podnose preko ESJN-a zaključno sa danom 05.03.2024.godine do 11:00 sati.
Otvaranje ponuda održaće se dana 05.03.2024.godine u 11:00 sati preko Elektronskog sistema javnih nabavki (CEJN-a). 
 Dio ponude koje se ne dostavlja preko ESJN-a, a odnosi se na na garanciju ponude dostavlja se: 
1. neposrednom predajom na arhivi naručioca na adresi ul. Dušana Baranina bb Žabljak,
1. preporučenom pošiljkom sa povratnicom na adresi ul. Dušana Baranina bb Žabljak;
radnim danima od 8:00 do 14:00 sati, zaključno sa danom 05.03.2024.godine do 11:00 sati.
Otvaranje ponuda za dio ponude koji se ne dostavlja preko ESJN, održaće se dana 05.03.2024. godine u 11:10h.
U skladu sa članom 94 stav 7 Zakona o javnim nabavkama propisano je : “produženje roka za dostavljanje prijava za kvalifikaciju, odnosno ponuda ne smatra se izmjenom i dopunom  tenderske dokumentacije”. 
Komisija za sprovođenje postupka javne nabavke
Tatjana Vojinović  s.r.

Saša Ječmenica s.r.

Ivan Popović s.r.







